**ELŐTERJESZTÉS**

**Szombathely Megyei Jogú Város Közgyűlése Szociális és Lakás Bizottságának 2021. szeptember 29-i rendes ülésére**

**Javaslat a Szombathelyi Egyesített Bölcsődei Intézmény udvari játékainak ütemezett beszerzésére**

Az ÉMI-TÜV SÜD Kft. Építőipari Szolgáltatások Osztálya 2021. január hónapban a 78/2003. (XI.27.) GKM rendelet 7. § (2) szerint elvégezte a Szombathelyi Egyesített Bölcsődei Intézmény 7 tagbölcsődéjében telepített játszótéri eszközök állapotának és biztonságának vizsgálatát. A vizsgálatról készült jegyzőkönyvben leírtak alapján több játszótéri eszköz kapott nem megfelelő minősítést, ami azt jelenti, hogy az eszköz nem használható.

Átmeneti megoldásként, az eszközök ideiglenes felújítása az idei évben megtörtént.

Annak érdekében, hogy a bölcsődei telepített játszótéri eszközök megfeleljenek a jogszabályi előírásoknak, új eszközök beszerzése szükséges. Az intézmény vezetője elkészítette javaslatát az érintett udvari játékok - 2022. évtől kezdődően - 3 év időtartam alatt megvalósítható cseréjéről. A szükséges beszerzéseket és azok tervezett költségét, éves bontásban az előterjesztés melléklete tartalmazza. A tervezett költség összesen 19.263.162,- Forint, amely éves bontásban a következőképpen alakul: 2022. évben 6.807.370,- Ft, 2023. évben 6.110.452,- Ft, 2024. évben 6.345.340,- Ft.

A Bizottság a Szervezeti és Működési Szabályzatáról szóló 18/2019. (X.31.) önkormányzati rendelet 53. § 4. pontja alapján javaslatot tesz a költségvetésről szóló rendeletben a szociális célokra meghatározott előirányzatok felhasználására, amelyre tekintettel javasolja a Közgyűlésnek, hogy a fentiek és az előterjesztés melléklete alapján az eszközök beszerzéséhez szükséges fedezetről – amennyiben a város költségvetési helyzete lehetővé teszi - a 2022.,2023. és 2024. évi költségvetésében gondoskodjon.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2021. szeptember „ ”.

 **/: Dr. László Győző:/**

HATÁROZATI JAVASLAT

**…/2021. (IX.29.) SzLB. sz. határozat**

A Szociális és Lakás Bizottság a Szervezeti és Működési Szabályzatáról szóló 18/2019. (X.31.) önkormányzati rendelet 53. § 4. pontjára tekintettel javasolja a Közgyűlésnek, hogy a Szombathelyi Egyesített Bölcsődei Intézmény 7 tagbölcsődéjében telepített játszótéri eszközök előterjesztés melléklete szerinti beszerzéséhez szükséges fedezetet – amennyiben az Önkormányzat költségvetési helyzete lehetővé teszi – az adott évi költségvetésében az alábbiak szerint biztosítsa:

* 2022. évben 6.807.370,- Ft;
* 2023. évben 6.110.452,- Ft;
* 2024. évben 6.345.340,- Ft.

**Felelősök:** Dr. Czeglédy Csaba, a Szociális és Lakás Bizottság elnöke

 /a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Stéger Gábor, az Adó és Közgazdasági Osztály vezetője,

Sebestyén Bianka, a Szombathelyi Egyesített Bölcsődei Intézmény vezetője/

**Határidő:** a 2022., 2023. és 2024. évi költségvetés elfogadásának időpontja